Joakim Klæboe

Joakim Klæboe (født Mensen; 12. desember 1975) er en norsk fotballtrener fra Harstad, som er førstelagstrener for Vålerenga Fotball Damer.

Karriere 
Klæboe var juniortrener i Moss Fotballklubb fra 2004. Foran 2007-sesongen ble han forfremmet til toppspillerutvikler i Moss. I september 2008 ble han midlertidig hovedtrener i Moss, etter at Geir Bakke var ferdig i klubben. Klæboe ledet laget ut sesongen i 1. divisjon, før han gikk over i en rolle som assistenttrener før 2009-sesongen. Han ga seg i Moss i august 2010.

I oktober 2010 ble det kjent at Klæboe var ansatt som assistenttrener i Sarpsborg 08. Før 2014-sesongen gikk han fra å være assistenttrener til å bli utviklingssjef i Sarpsborg 08. Klæboe ledet også klubbens andrelag i kamper under sin tid i Sarpsborg. Etter 2016-sesongen ga han seg i klubben for å søke nye utfordringer.

I desember 2016 ble Klæboe ansatt som assistenttrener for Kristiansund BK. Etter tre år i klubben, ga han seg etter 2019-sesongen.

Før 2020-sesongen ble Klæboe assistenttrener for Fredrikstad Fotballklubb. I september 2022 ble han midlertidig hovedtrener for FFK, etter at Bjørn Johansen fikk sparken som hovedtrener. Etter 2022-sesongen ble han enig med Fredrikstad om å avslutte samarbeidet.

I januar 2023 ble det kjent at Klæboe var ansatt som førstelagstrener for Vålerenga Fotball Damer, under hovedtrener Nils Lexerød.

Referanser

Eksterne lenker 

 

Norske fotballtrenere
Fotballtrenere for Vålerenga Fotball